

Osnovna šola **PODGORA KUTEŽEVO**

**Kuteževo 2f,** pošta 6250 Ilirska Bistrica

**tel/fax (05) 71 48 162** in **71 48 513**

<http://www.os-kutezevo.si>

E-pošta: [os.podgora@guest.arnes.si](mailto:os.podgora@guest.arnes.si)

**OŠ PODGORA KUTEŽEVO**

**izbirni predmeti**

**2017/18  
v 7., 8. in 9. r. devetletke**

**Spoštovani učenci in starši!**

Pripravljamo se že na novo šolsko leto 2017/2018.

Učenci 7., 8. in 9. razreda imajo poleg obveznih predmetov tudi **obvezne izbirne predmete**, ki so enakovredni ostalim predmetom.

V šolskem letu 2017/18 si lahko izbirajo **neobvezni izbirni** **predmet** učenci 4.,5.,6, in 7.,8.,9. razreda. Za učence 7.,8.,9. razreda je neobvezni izbirni predmet le tuj jezik, učenci 4.,5. in 6. razreda pa lahko izbirajo med drugimi predmeti, ki jih bomo predstavili v obliki zgibank.

Zakon o osnovni šoli določa, da učenec:

* 7., 8. in 9. razreda izbere **dve uri** pouka **obveznih** izbirnih predmetov, lahko pa tudi tri ure, če s tem soglašajo njegovi starši;
* 4.,5.,6.,7.,8.,9. razreda izbere največ **dve uri** pouka **neobveznih** izbirnih predmetov.

Na urniku so po eno uro tedensko, razen tujega jezika, ki je dve uri tedensko. Nekatere vsebine (npr. šport) potekajo izven rednega urnika (izleti, ogledi,….).

Učenec, ki obiskuje glasbeno šolo z javno veljavnim programom, je lahko oproščen sodelovanja pri obveznih izbirnih predmetih v celoti ali eno uro tedensko.

Starši po junijskem roku za vpis v glasbeno šolo za naslednje šolsko leto osnovni šoli posredujejo pisno vlogo, ki ji priložijo potrdilo o vpisu njihovega otroka v glasbeno šolo z javno veljavnim programom. V vlogi navedejo, ali želijo, da je učenec oproščen pouka izbirnih predmetov v celoti ali le ene ure tedensko. Ravnatelj v skladu z določbami zakona, ki ureja splošni upravni postopek, odloči o oprostitvi za posamezno šolsko leto. Za učence, ki se v glasbeno šolo vpisujejo naknadno v avgustu, pa starši posredujejo vlogo najkasneje do 31. avgusta.

Učenec, ki je oproščen sodelovanja pri izbirnih predmetih se iz teh predmetov ne ocenjuje, v spričevalu pa se v rubriko za izbirne predmete zapiše »oproščen«.

Učenec se skupaj s starši odloči, katere predmete izmed ponujenih, bo v naslednjem šolskem letu obiskoval. Dokončni seznam izbirnih predmetov bo oblikovan na osnovi interesa učencev – najpogosteje izbranih izbirnih predmetov in v skladu s Pravilnikom o normativih in standardih za izvajanje programa osnovne šole.

Upamo, da vam bodo informacije v publikaciji, ki smo jo pripravili, v pomoč pri izbiri izbirnih predmetov. Predlagamo vam, da odločitev o izbiri skrbno pretehtate in se po potrebi posvetujete tudi z razrednikom in posameznimi učitelji. Za učence 4.,5. in 6. razreda pa smo pripravili posamezne zgibanke o neobveznih izbirnih predmetih.

Obširnejše informacije o izbirnih predmetih najdete na spletnih straneh Ministrstva za izobraževanje, znanost in šport: <http://www.mizs.gov.si>

Ravnateljica:

Mirjam Vrh, univ. dipl. pedagog

KAZALO

1. Obvezni izbirni predmeti 5

DRUŽBOSLOVNO HUMANISTIČNI PREDMETI 5

ITALIJANŠČINA 1, 2 in 3 5

RETORIKA 5

ODKRIVAMO PRETEKLOST SVOJEGA KRAJA 6

GLEDALIŠKI KLUB 7

VZGOJA ZA MEDIJE – RADIO 7

VERSTVA IN ETIKA 8

LIKOVNO SNOVANJE I, II in III 9

VEZENJE 9

TURISTIČNA VZGOJA 10

ŽIVLJENJE ČLOVEKA NA ZEMLJI 11

NARAVOSLOVNO TEHNIČNI PREDMETI 12

POSKUSI V KEMIJI 12

OKOLJSKA VZGOJA 13

PROJEKTI IZ FIZIKE IN EKOLOGIJE 14

MATEMATIČNA DELAVNICA 14

ASTRONOMIJA 15

SODOBNA PRIPRAVA HRANE 16

ORGANIZMI V NARAVNEM IN UMETNEM OKOLJU 16

ŠPORT ZA ZDRAVJE 17

Neobvezni izbirni predmeti 19

ITALIJANŠČINA 19

NEMŠČINA 20

# 1. Obvezni izbirni predmeti

# DRUŽBOSLOVNO HUMANISTIČNI PREDMETI

## ItalyITALIJANŠČINA 1, 2 in 3

IZBIRNI TUJI JEZIK

Izbirni predmet italijanščina je triletni predmet, ki se izvaja za 7., 8. in 9. razred dve uri tedensko.

Učenec lahko po enem ali dveh letih učenja izstopi.

Pri pouku italijanščine je pozornosti usmerjena govornemu sporočanju in sporazumevanju ter slušnemu in bralnemu razumevanju. Učenec razvija pozitiven odnos do tuje kulture.

Teme so za učence zanimive in poznane. V prvem letu se naučijo **predstaviti, v baru ali restavraciji naročiti hrano in pijačo, govoriti o prostem času, dneve v tednu, uro…**  Uporabljamo sodobne didaktične pristope, različne oblike in metode dela . Pouk popestrimo z **igro, pesmijo, izdelovanjem plakatov,voščil, in drugih izdelkov, interaktivnimi vajami na spletu, otroci delajo sami v parih ali skupinah.**

Sodelujemo tudi v različnih dejavnostih in projektih, ki se odvijajo na šoli in izven nje.

*Nosilec: Julija Grbec*

BD14996_

## RETORIKA

Retoriki kot obveznemu izbirnemu predmetu je namenjenih 32 ur letno ali 1 ura tedensko v 9. razredu.

Učenci in učenke

* spoznavajo, kaj je retorika;
* spoznavajo, zakaj se je koristno učiti retorike;
* spoznavajo etiko dialoga;
* spoznavajo, kaj je argumentacija;
* spoznavajo razliko med dobrimi in slabimi argumenti (fakultativno);
* s spoznavanjem sestavnih delov retorične tehnike razumejo, kako lahko

oblikujejo prepričljive govore;

* spoznavajo, kako pomembni so za uspešno prepričevanje značaji (govorca)

in strasti (poslušalcev);

* spoznavajo nastanek in zgodovinsko retoriko (fakultativno);
* se (na)učijo javnega nastopanja in izražanja svojih stališč;
* se (na)učijo učinkovitega prepričevanja in argumentiranja.

*Nosilec: Andreja Rolih*

*BD14768_*

## [http://upload.wikimedia.org/wikipedia/commons/thumb/f/f4/Grad_Kamen-Valvasor.jpg/250px-Grad_Kamen-Valvasor.jpg](http://www.google.si/url?sa=i&rct=j&q=grad+gotnik&source=images&cd=&cad=rja&docid=WEFVGDeCD-k0MM&tbnid=1o_buiL1slGckM:&ved=&url=http://sl.wikipedia.org/wiki/Grad_Kamen&ei=PtxrUYq4McfRtQa-zYCgCg&bvm=bv.45175338,d.Yms&psig=AFQjCNGrfszxhG87nx_H44QWYnl9c7qsSw&ust=1366109631464788)ODKRIVAMO PRETEKLOST SVOJEGA KRAJA

**Predmet lahko izberejo učenci 7. in 8. razreda.**

**Število ur:** 35 - 1 ura tedensko

Cilji in vsebine predmeta se povezujejo s cilji in z vsebinami zgodovine kot rednega predmeta.

Učni načrt predmeta Odkrivajmo preteklost svojega kraja je sestavljen iz štirih tematskih sklopov: Srednjeveške zgodbe, Kako smo potovali?, Slovenci kot vojaki in Selitve skozi zgodovino. Učitelj glede na zanimanje učencev, materialne pogoje šole in zastopanost teme v kraju in okolici izbere dva tematska sklopa izmed štirih. Del učnih ur se izvede tudi v obliki zaokroženih časovnih sklopov v obliki terenskega dela.

*Nosilec: Andreja Rolih*

## GLEDALIŠKI KLUB



Razred: 7., 8., 9.

Obseg ur: 35 (32)

Učenci pri predmetu Gledališki klub pridobivajo bralno in gledališko kulturo, razvijajo sporazumevalne sposobnosti in spoznavajo gledališče kot sintezo različnih umetnosti.

Dramska besedila berejo, razčlenjujejo, pišejo dramatizacije, igre, udeležujejo se vaj, sproščeno nastopajo na odru (šolska gledališka uprizoritev), učijo se delati v skupini, ogledajo si predstavo in jo vrednotijo, razvijajo zmožnosti izražanja z mimiko, kretnjami, gibanjem in govorom v odrskem prostoru.

Ko učenci nastopajo pred gledalci, spoznajo, da njihova igra ni več samo igra, temveč ima pomen in vrednost tudi za druge. S tem njihovo delo in trud dobita smisel in pravo vrednost.

*Nosilec: Brigita Boštjančič Baša*

BD14996_

## VZGOJA ZA MEDIJE – RADIO

**Predmet lahko izberejo učenci** 7., 8. in 9. razreda

**Število ur:** 35 (32) - 1 ura tedensko

**Učenci in učenke spoznavajo:**

* skupne značilnosti medijev, oblike, funkcije in proces množičnega komuniciranja,
* nastanek in značilnosti radia kot enega najstarejših medijev,
* delitev radijskih postaj in razlik med njimi,
* novinarsko delo na radiu, oblikovanje radijske oddaje
* novinarsko etiko (odgovornosti novinarjev),
* oglaševanje
* kako postati kritični medijski posameznik.

*Nosilec: Brigita B. Baša*

## 1227196220862_World_Religion_tVERSTVA IN ETIKA

Razred: 7., 8., 9.

Obseg ur: 35 (32)

Verstva in etika je triletni izbirni predmet (Verstva in etika I, Verstva in etika II, Verstva in etika III), učni načrt pa učencem omogoča, da predmet obiskujejo samo eno leto ali dve leti.

Učenci bodo spoznavali in širili svoja znanja o verstvih in etiki; pogovarjali se bodo in razpravljali o različnih religijah v primerjavi s krščanstvom. Prepletanje različnih kultur in verskih prepričanj je namreč del naše vsakdanjosti, poznavanje religij in običajev različnih skupnosti pa širi obzorje vsakega posameznika in vodi k večji strpnosti med ljudmi. Predmet verstva in etika bo učencem vzbudil zanimanje za svetovne religije in jim pomagal razumeti pomen verskih in etičnih vprašanj, ne da bi jih navajal na prevzemanje določenih verskih nazorov. Ob tem se bodo vzporedno seznanili s kulturo govora in vodenjem dialoga.

**CILJI:**

* oblikovanje zavesti o samem sebi;
* razvijanje sposobnosti razumeti druge ljudi, z njimi sodelovati, biti solidaren in sporazumno reševati konflikte;
* spoznavanje različnih religioznih in nereligioznih pojmovanj sveta in življenja;
* spoznavanje vloge verstev pri oblikovanju različnih civilizacij;
* usposabljanje za kritičnost do negativnih pojavov v zvezi z religijo;
* priprava učencev na kritičen in konstruktiven vstop v moderno družbo.

**TEME**:

* verstva sveta: krščanstvo, islam, budizem, judovstvo, azijska verstva, tradicionalne religije, nova verska gibanja
* vzori in vzorniki
* enkratnost in različnost
* reševanje problemov in nasprotij, dogovarjanje in/ali (ne)nasilje
* človek in narava

*Nosilec: Andreja Rolih*

*BD15302_*

## Rezultat iskanja slik za artLIKOVNO SNOVANJE I, II in III

enoletni program namenjen

7., 8. in 9. razred

tedensko število ur: 1

**Cilji:**

* izobraževalni (kognitivni, psihomotorični, ročne spretnosti, zmožnosti)
* vzgojni (psihosocialni, moralni, estetski, emocionalni, navade)

**Vsebine** predmeta so po posameznih likovnih področjih zasnovane naloge na temeljnih likovnih pojmih, ki jih učenec pridobiva in poglablja glede na svoje zmogljivosti. Povezujejo pojme iz likovne teorije, zgodovine umetnosti in likovne tehnologije. **Pomemben cilj** predmeta je nadaljevanje in usmerjanje likovnega raziskovanja sveta, odkrivanje posebnosti likovnega izražanja in njeno izpopolnjevanje ter poglabljanje posluha tako za likovna dela umetnikov kakor tudi uporabnih predmetov in likovne problematike v okolju.

Prvo leto učenec obiskuje Likovno snovanje I, nato pa lahko nadaljuje naslednje leto II in potem III. Učna snov se vsako leto nadgrajuje.

*Nosilec: Stanka Benigar*

*C:\Program Files\Microsoft Office\MEDIA\OFFICE14\Lines\BD14882_.gif*

## VEZENJE

enoletni program za 7., 8. in 9. razred

tedensko število ur: 1

Pri predmetu bomo spoznali osnovne tehnike vezenja in znanje nadgradili z nekoliko težjimi tehnikami v 8. in 9. razredu. Naučili se bomo:

* vezenje s križci
* marjetični in gobelinski vbod
* angleško vezenje
* stebelni, slikarski in ploščati vbod

Učenci in učenke razvijajo ustvarjalnost in domišljijo, razvijajo interes za praktično delo. Pri predmetu se naučimo uskladiti barve in razvijati pozornost, natančnost, vztrajnost in potrpežljivost. V skupini se tako razvijajo humani odnosi, prijateljstva in prijetno sproščanje, ter se navajajo na kulturni dialog. Spoznajo uporabno vrednost vezenin in razvijajo odnos do ročnega dela in slovenske kulturne dediščine.

*Nosilec: Stanka Benigar*

*C:\Program Files\Microsoft Office\MEDIA\OFFICE14\Lines\BD14996_.gif*

## Rezultat iskanja slik za tourist guideTURISTIČNA VZGOJA

Turistična vzgoja je enoletni izbirni predmet, namenjen učencem od 7. do 9. razreda.

Skupina je torej lahko heterogena.

Temeljni namen predmeta je vzgoja učencev za pozitivni odnos do turizma in turistov. Učencem naj bi vzbudil zanimanje za turizem kot možno področje njihovega prihodnjega poklicnega ali ljubiteljskega dela ter jih motiviral za pridobivanje znanja o turizmu kot družbenem gibanju in perspektivni gospodarski dejavnosti v domačem kraju, širši okolici in državi ter za spoznavanje, ohranjanje in smotrno izkoriščanje naše naravne in kulturne dediščine, ki je oblikovala našo istovetnost in razpoznavnost.

Učenci bodo spoznali delovanje turistične agencije, gostinskega objekta, spoznali turistično ponudbo v domačem kraju ter raziskali dodatne možnosti privabljanja turistov na lokalnem območju. Preizkusili pa se bodo tudi v čisto pravem turističnem vodenju. Predvidena je tudi ekskurzija in obisk sejma, kjer se prvine turizma spoznava v živo.

*Nosilec: Nataša Zidar*

## ŽIVLJENJE ČLOVEKA NA ZEMLJI

Namenjen učencem 8. razreda.

Trajanje: eno šolsko leto

Obseg: 35 ur

V 8. razredu, kjer pri rednih urah obravnavamo značilnosti svetovnih kontinentov je pri izbirnem predmetu poudarek na odnosu med človekom in naravo ter odvisnosti človeka od nje. Učenci in učenke podrobneje spoznavajo življenje človeka na Zemlji, kjer so pogoji za življenje drugačni kot pri nas.

Pri predmetu učenci razširjajo osnovno znanje o naravnogeografskih in družbenogeografskih pojavih in procesih v svetu in domači deželi, spoznavajo načine prilagajanja človeka različnim klimatskim in drugim naravnim pogojem, učijo se poiskati vzroke za posamezne pojave in procese, oblikovati lastno stališče in predlagati rešitve, navezujejo stike z vrstniki v oddaljenih krajih ter spoznavajo njihov način življenja, urijo se v uporabi in razumevanju pomena literature in drugih sodobnih informacijskih sredstev in znajo pridobljeno znanje in ugotovitve ustno, grafično in pisno predstaviti.

Vsebine:

* narava in življenje ljudi v tropskih deževnih gozdovih
* puščavski in polpuščavski svet, sožitje človeka in narave
* monsunska območja – najgosteje naseljena območja na Zemlji
* življenje na potresnih območjih
* vulkanizem in človek
* človek in gorski svet
* življenje ljudi v polarnih območjih
* narava in življenje ljudi v Sredozemlju

**

*Nosilec: Nataša Zidar*

# NARAVOSLOVNO TEHNIČNI PREDMETI

## POSKUSI V KEMIJI

Izbirni predmet Poskusi v kemiji se v programu osnovne šole povezuje s splošno izobraževalnim predmetom Kemija v 8. in 9. razredu ter tudi s predmetom Naravoslovje v 7. razredu. Predstavlja nadgradnjo navedenih predmetov in je enoletni izbirni predmet.

Obseg: 32 ur

### *CILJI:*

* Učenci utrdijo in poglobijo znanje, razumevanje in uporabo kemijskih vsebin s pomočjo samostojnega eksperimentalnega dela, z razvijanjem razumevanja bistvenih podobnosti in razlik med snovmi na osnovi opazovanj in eksperimentiranja;
* razvijajo spretnosti in veščine za varno in učinkovito delo s snovmi,eksperimentiranje in raziskovanje;
* seznanijo se z raznolikimi vidiki dela v kemijskem laboratoriju;
* urijo se v osnovnih tehnikah in operacijah laboratorijskega in terenskega eksperimentalnega dela;
* osvojijo postopke eksperimentalnega (raziskovalnega) dela:
  + od načrtovanja do izvajanja eksperimentov,
  + opazovanja,
  + zbiranja,
  + beleženja,
  + razvrščanja,
  + analize in predstavitve podatkov,
  + postavljanja zaključkov in ocenitev smiselnosti rezultatov in zaključkov ter njihovo povezovanje s teorijo in življenjskim okoljem.

*Nosilec: Mirjam Vrh*

## OKOLJSKA VZGOJA

Izbirni predmet OKOLJSKA VZGOJA lahko izbirajo učenci 7.,8. in 9. razreda. Predmet temelji na spodbujanju »okoljske pismenosti«, ki naj bi jo glede na naraščajoče okoljske probleme našega planeta pridobili vsi državljani. Pri predmetu gre predvsem za usposabljanje učencev, da bodo globlje razumeli okoljske pojave in probleme, njihove vzroke in načine reševanja.

V šolskem letu 2017/2018 bomo izbirali med vsebinskimi sklopi: **Voda, Energija, Okolje in način življenja, Biotska pestrost**.

Za vsako stopnjo izberemo eno glavno temo (npr. Energija), ki jo prepletamo z dodatno temo (npr.Okolje in način življenja).

Pri temi Energija bomo spoznavali uporabe raznih virov energije, posledice pridobivanja energije in probleme povezane s tem. Raziskali bomo alternativne vire energije.

Pri temi, Okolje in način življenja, pa se bomo posvetili predvsem vplivom na življenjske navade, vplivom potrošništva na okolje, vplivom na človekove potrebe s strani socialnih pritiskov družbe, iskanju možnosti za pametnejše, okolju prijaznejše odločanje pri izbiranju življenjskih dobrin…

Pouk bo potekal predvsem v obliki razprav, diskusij, projektnega učnega dela učencev, didaktičnih iger, opazovanja in eksperimentiranja, igranja vlog, izpeljevanja akcij v domačem kraju…

Najprej se bomo posvetili izbranima temama v obsegu domačega kraja, nato pa bomo razširili svoja obzorja še na nivo Slovenije in sveta.

Veliko bomo delali na terenu in se vključevali v akcije Eko šole ter Parka škocjanske jame.



*Nosilec: Jana Smajla*

## PROJEKTI IZ FIZIKE IN EKOLOGIJE

je enoletni predmet za 8. in 9. razred

Učence bi uvajala v nekatere temeljne zakonitosti naravoslovja, tako da lahko sami izvajajo preproste poskuse ali opazujejo in raziskujejo dogajanja v naravi.

Delo temelji na praktičnih dejavnostih s poudarkom na skrb za okolje in zmanjšanje negativnih vplivov na naravo.

### Nekaj tem:

1. Raznolikost pojavov v ozračju (vreme, oblaki, veter), pri tleh (padavine, snežna odeja)in v tleh.
2. Merjenje temperature zraka (v senci, na soncu, v različno obarvanih avtomobilih..)
3. Pretvorbe energije ( energija vetra v električno, biomasa kot vir energije) .Opravili bi do 15 vaj vezanih na naravno okolje šole.

*Nosilec: Jana Smajla*

BD15302_

## MATEMATIČNA DELAVNICA

(tri enoletni programi vezani na predmet, za 7., 8. in 9 razred)

Pri tem predmetu se učenci ukvarjajo z dejavnostmi, povezanimi z matematiko, ki temeljijo na uporabi znanj za vsakdanje življenje, izkustvenem učenju in vsebinami povezanimi z doživljaji učencev.

Predmet je namenjen učencem različnih sposobnostim prilagojen interesom ter aktivnim oblikam dela. Veliko je samostojnega dela, risanja, modeliranja, igranja…

Učenci naj bi svoje matematično znanje izrazili v raznovrstnih dejavnostih.

### Opis: CALCPAPRNekaj tem:

1. Logika (logične uganke in razvedrilna matematika)
2. Nenavadna aritmetika (manj znani rač. algoritmi)
3. Tlakovanja (ravnino prekriti s pravilnimi liki – primeri iz zidarstva ali slikarstva)
4. Drugačna geometrija (pregibanje papirja, tangram)
5. Matematika šifriranja

Za vsak razred izberemo tri ali štiri teme.

*Nosilec: Jana Smajla*

*C:\Program Files\Microsoft Office\MEDIA\OFFICE14\Lines\BD21427_.gif*

## ASTRONOMIJA

(tri neodvisni enoletni programi) za 7., 8. in 9. razred

Izvaja se po eno leto z možnostjo nadgradnje.

**Prvi sklop**: Sonce, Luna in Zemlja

**Drugi sklop**: Daljnogledi in planeti

**Tretji sklop**: Zvezde in vesolje

V prvem letu bi se ukvarjali predvsem s Soncem kot virom svetlobe, primerjali Luno, Zemljo in Sonce, raziskovali nekatere lastnosti svetlobe, opazovali in razlagali Lunine mene…

Ta enoletni program se lahko nadaljuje naslednje leto.

**Nekaj temeljnih ciljev predmeta:**

Izvajajo in načrtujejo preproste poskuse in opazovanja;

Razvijajo mišljenje s pripravo opazovanj in analizo ugotovitev;

Razvijajo sposobnost abstraktnega mišljenja;

Naučijo se uporabljati različne vire (internet, revije, enciklopedije) za razširjanje svojega znanja.

**Nekaj aktivnosti v okviru predmeta**:

Opazovanje sence in polsence.

Opazovanje Lune podnevi in opazovanje Luninih men.

Zemljin in Lunin relief.

Lunine mene ob nastopu Luninega in Sončevega mrka.

Organizacija naravoslovnega večera in opazovanje zvezdnega neba.

*Nosilec: Jana Smajla*

SODOBNA PRIPRAVA HRANE



Razred: 7., 8., 9.

Obseg ur: 35 (32)

Učenci spoznavajo in utrjujejo znanja o prehrani z vidika varovanja zdravja. Učijo se o pomembnosti varne, varovalne in zdrave prehrane ter o načinih priprave hrane. Pri tem razvijajo individualno ustvarjalnost in poglabljajo znanja, ki so jih pridobili pri predmetu Gospodinjstvo. Večino ur bomo namenili praktičnemu delu.

Učne teme:

* hranljive snovi v povezavi zdravjem
* kakovost živil in jedi
* priprava zdrave hrane
* prehranske navade

*Nosilec: Brigita Boštjančič Baša*

C:\Program Files\Microsoft Office\MEDIA\OFFICE14\Lines\BD21370_.gif

## ORGANIZMI V NARAVNEM IN UMETNEM OKOLJU

**TRAJANJE:**   
Je enoletni predmet (35 ur)

Pri izbirnem predmetu organizmi v naravnem in umetnem okolju učenci spoznavajo življenjske potrebe živih bitij in tako bolje povežejo abiotske in biotske dejavnike. Spoznajo, da je vsako rušenje ravnotežja v naravi – vnos različnih snovi, tujih organizmov, pomanjkanje vode, spremembe temperaturnega režima itd., lahko usodno za preživetje organizmov. Ta spoznanja pridobivajo z aktivnim delom, torej z izkušnjo.

Ob gojenju organizmov se zavedo, da so živa bitja, ki smo jih vzeli v oskrbo, odvisna od nas, zato moramo biti pri gojenju in vzdrževanju izjemno odgovorni. Ob tem naj bi se naučili odgovornega ravnanja z vsemi živimi bitji – tudi hišnimi ljubljenčki, rastlinami v svojem stanovanju, pa tudi s svojimi vrstniki, prijatelji, znanci. Svoje odgovorno ravnanje naj bi zavestno usvojili tudi kot nujnost pri varovanju življenjskega okolja.

*Nosilec: Vera Frank*

## ŠPORT ZA ZDRAVJE

Je enoletni izbirni predmet.

Obseg: 35 ur (tečajna oblika)

Predmet bo obsegal:

* Splošna kondicijska priprava 5 ur
* Atletika 10 ur
* Ples 5 ur
* Nogomet 10 ur
* Plavanje 5 ur

Denarni prispevek staršev je zaželen le pri plavanju, ki bo organizirano v obliki enodnevnega izleta na morje ali v bazen.

SPLOŠNI CILJI

* Skrb za skladen telesni razvoj ter navajanje na zdravo življenje.
* Usvajanje in izpopolnjevanje športnih znanj.
* Krepitev zdravega občutka samozavesti in zaupanja vase.
* Oblikovanje pozitivnih vedenjskih vzorcev.
* Razumevanje pozitivnih učinkov redne športne dejavnosti in pridobivanje trajnih športnih navad.
* Pozitivno doživljanje športa, ki bogati posameznika.

|  |  |  |
| --- | --- | --- |
|  | **Praktične vsebine** | **Teoretične vsebine** |
| SPLOŠNA KONDICIJSKA PRIPRAVA | Vaje za vzdrževanje motoričnih sposobnosti. | Osnovne zakonitosti športne vadbe. |
| ATLETIKA | Vaje za izpopolnjevanje tehnike teka, skokov in metov.  Fartlek, dolgotrajneši tek v naravi | Spremljanje srčnega utripa.  Vpliv atletske vadbe na organizem |
| PLES | Družabni plesi svetovnega plesnega programa.  Različni programi aerobike. | Kultura obnašanja na družabnih in plesnih prireditvah. |
| NOGOMET | Izpopolnjevanje tehničnih in taktičnih elementov.  Igra 5 : 5 do 7 : 7 na mala vrata. | Pravila igre.  Sodniški znaki. |
| PLAVANJE | Utrjevanje znanja ene od tehnik plavanja. | Pravila varnosti in vedenja na kopališčih. |

*Nosilec: Rihard Udovič*



# Neobvezni izbirni predmeti

## http://www.italian-o.com/wp-content/uploads/2013/03/cropped-logo-italiano2.gifITALIJANŠČINA

V šolskem letu 2017/18 bodo imeli učenci možnost izbrati neobvezni izbirni predmet med katerimi je tudi tuj jezik, italijanščina. Če se učenec odloči za obiskovanje neobveznega izbirnega predmeta, ga mora obiskovati do konca šolskega leta in pri tem predmetu bo tudi ocenjen. Neobvezni izbirni predmet italijanščina obsega 70 šolskih ur na leto. Izvaja se dve uri tedensko.

Pouk se izvaja v sproščenem in motivacijskem vzdušju, z metodo igre, z igro vlog, s simulacijami, projektnim delom, z delom z viri, s sodobnimi mediji in drugimi oblikami dela, ki spodbudno vplivajo na usvajanje jezika.

Poslušanje, spraševanje, odgovarjanje, dopolnjevanje so dejavnosti, ki jih učenci opravljajo z govorom, s petjem, z gibanjem ali likovnim izražanjem.

Učne vsebine so primerne starosti in zanimanju otrok.

* JAZ
* ŠOLA
* HRANA IN PIJAČA
* PROSTI ČAS
* ITALIJANSKA KULTURA
* NAVADE IN OBIČAJI

*Nosilec: Julija Grbec*

## NEMŠČINA

Namenjena je učencem od 7. do 9. razreda v obsegu 2 ur tedensko. Predvsem pa učencem, ki jih učenje jezikov veseli. K nemščini se lahko priključijo učenci, ki se bodo z jezikom srečali prvič in tudi učenci, ki so z jezikom že bili v stiku. Učenec se v pouk drugega tujega jezika vključi

prostovoljno.

Nemščina je učencem blizu, saj precej besed poznajo že iz vsakdanjega govora:



žajfa(Seife)

fuzbal (Fußball)

flaša (Flasche)

štrudel (Strudel)

cajtnge (Zeitung)

fruštek (Frühstück)

Pouk neobveznega izbirnega predmeta bo potekal na zabaven in sproščen način.

Učenci tvorijo zelo preprosta pisna in govorjena besedila v tujem jeziku, v katerih:

* + - se predstavijo in predstavijo druge
    - opišejo sebe, predmet, žival, kraj, pojav, načrte za prihodnost, svojo izkušnjo
    - preoblikujejo dano kratko in preprosto besedilo (spreminjajo osebe, kraj dogajanja, spremenijo konec zgodbe itd.

Učenje jezika poteka s pomočjo različnih aktivnosti, kot so didaktične igre, igre vlog, delo s sodobnimi mediji.

Pri neobveznem izbirnem predmetu je učenec ocenjen. V posameznem ocenjevalnem obdobju učenec pridobi vsaj eno ustno in eno pisno oceno.

Učenje tujega jezika je izjemna naložba. Izplača se nam od trenutka, ko otrok začne v tujem jeziku govoriti prve fraze. Otroci se učijo novih socialnih veščin v praksi, spoznavajo drugačne življenjske stile in kulture in celo nove prijatelje v drugih državah.

Pomembno je, da se učimo jezika svojih sosedov.

*Nosilec: Andreja Batista Zeljković*